
PATRIA 


Xe toto, patria, ex animo veneramur amantes; 

Xu nostro fixum pectore numen ines. 

Per tu multa, Jies quae dulcia miscet amaris. 

Litavi, plusquam voce referre datur. 

Non ego te clypeum dextramque rogato potentem; 

Nam satis trmtra sinus tospitiumque miti est. 
Hoc tantum liceat, lacrimas titi fundere ad aras. 
Nudum posse domi vivere, posse mori. 

Non vis, non splendor, non gignunt munera amorem; 

Ex alia noster stirpite floret amor. 

Lcrnge alia ti nostri formantur origine nexus, 

Vincilia quae poterit rumpere nulla manus 
Ad matrem injussi nullaque amtage venimus; 

Sentio me partem sanguinis esse tui. 


' Natria, te adoro en mi silendo mudo 
i/ temo profanar tu nom&re santo; 

Ar ti Ite llorado i padeddo tanto 

Como lengtta mortal decir no pudo. 

'Ito te pido el amparo de tu escudo 

cSino la dulce somftra de tu manto. 
Quiero en tu seno derramar mi lianto, 
< ^Pivir, morir en ti poftre y desnudo. 

'yti poder, ni esplendor, ni lozania 

c3on razones de aman otro es el Itito 
Que itadie nunca desatar podria. 

simo yo por instinto tu regazot 
nladre eres tu de la familia mia, 

'Patria, de tus entraiias soy pedato. 

ittiguel Caro 

ANNUS SCHOL. III. NUM. 19 1932 - 1933 MENSE OCTOBRI MCMXXXII 

PALAESTRA 

LATINA 

MENSTRUUS DE LATINITATE COMMENTARIUS 

Pretium subnotationis annuae, solutione antelata, est 6 pessetarum in Hispania, 7 in America et Lusitania, 8 in 
reliquis civitatibus Pretium mittatur oportet ad Administratorem; CERVERA (Larida) - Universidad - Espafia, 


CURRICULUM DIMETIENDUM 


Viatores appellamur quicumque aura fruimur vitali, quam pro¬ 
digus spirat Deus ubique terrarum. Omnes quidem gradimur et natu¬ 
ra eandem in metam, diversis tamen itineribus. Est qui gressus faciat 
terram scindendo et sulcis mandando semina quae spicas, panem cot- 
tidianum, praebeant mortalibus. Est qui quasi sursum versum ambu¬ 
let domus in altum et mansiones exstruendo ut contra tempestates 
et bestiarum incursus humano generi confugium paret. Est qui vel 
sedendo progrediatur in zotheca sua libros evolvendo et calamum in 
litteras super cartas effundendo ut mentibus hominum veritatem ge¬ 
neret, animorum alimentum. Est tandem qui nobilioribus adfectus 
causis caelesti rerum contemplationi vacet et divinis ministeriis, qui¬ 
bus et sibi et proximis facilem sternat viam in aeternam beatitudinem. 

Quis autem centum et mille numeret in humanis munera, tot¬ 
idem semitas tractus describentes, quos alium et alium sequi oportet 
Dei providentiam impleturum? Nos in lectorum commodum et utili¬ 
tatem hoc nobis sumpsimus munus Palaestram Latinam aperiendi 
quam satis frequentatam adhuc animadvertimus non palaestritis tan¬ 
tum sed viris claris, qui exspectatorum partes suscipientes, magnum 
decus ludis nostris contulerunt. 

Apertas iterum post aestiva otia harenas luctatorum ostendi¬ 
mus, atque exspectatorum dispositas sedes. Qui tum in primo, tum in 
altero peracto curriculo magnam voluptatem exhauserunt, certe in 
hoc, quod hodie suscipimus, curriculo per annum dimetiendo non 
minus capient voluptatis, cum praeter ea, quae adhuc in scaenam 
prodierunt, satis illa quidem probata, res quasdam philologicas ob- 
feremus quae mentes multorum gratissime conlustrabunt. Id enim 

contigit quod sperabamus: qui solum exspectatores adhuc erant in 
tam serio ludo, hodie agere non dubitant et ideo operam suam pro¬ 
mittunt Palaestrae praestituros quam aliis commentariis jam saepius 
adhibuerunt. Eorum nomina possum hic proponere, sed ea malo 
quasi inopinato lectoribus occurrere ut placidior sit eorum admiratio. 

Ad ea, inquam, quae adhuc lectorum oculos pascebant exerci¬ 
tationes nempe scholares, conloquia, epistulae, grammaticalia, ludi¬ 
cra, carmina, accedent in posterum quaestiunculae philologicae quae 
curiositatem non paucam suscitabunt. 

Faxit Deus ut ita feliciter curriculum novum hoc finiamus ut 
in praesens auspicamur. Quod nobis et sociis omnibus bene vertat! 

Emmanuel JOVE, C. M. F, 


NOVA ET VETERA 

Manus ejusque partes 

En tibi aversa (l)ef 
adversa(2) manus quae 
propriae sicdicilor cum 
aperta, deducta, laxa 
est a Graeco vocabulo 
pavoc; manus clausa vo¬ 
catur pugnus. Est ex¬ 
trema bracchii pars in 
volam seu palmam (3) 
et digitos desinens. Di¬ 
giti singulas ungues(4) 
habent et ternos articu¬ 
los (5), excepto pollice, 
qui tantum binos. In ex¬ 
trema manus parte qua 
cum bracchio jungitur 
invenitur carpus(6)(muneca). Digitorum primus pollex ( 7) dicitur quod eo ma¬ 
xime pollet manus; secundus index (8) quod eo utimur ad aliquid ostenden¬ 
dum, qui et salutaris; tertius medius (9) qui et summus; quartos annularis (10) 
qui a ferendo anulo nomen habuit qui et medicinalis; quintus minimus (11) et 
vulgo auricularis. Manicae (12) frequentius quidem occurrunt de partibus ves¬ 
tis quibus bracchia conteguntur (mangas), sed etiam sunt involucra quae totam 
manum protegunt de quibus loqoebalur Plinius Caec. Secundus Epist., III, 5: 
«Ad latus notarius cum libro et pugillaribus, cujus manus hieme manicis mu¬ 
niebantur. Digitale vel digitabulum appellatur digitorum operimentum.» 

De manus etymo ridicula Perotti sententia qui a manando originem tra¬ 
here contendit eo quod ex bracchiis quasi manet vel quod ex ea manent digiti. 

Cujus rei sit unum hoc contrarium argumentum quod a in manando habet 
quantitatem longam, dum brevis est fn m&nu. Hac quidem ratione excluditur 
etiam explicatio Isidori qua a munere trahitur, quia omnia paene corporis mu¬ 
nia exsequatur. 

Vola non confunditur omnino cum palma, sed est medietas ejus. Haec 
de pede rion dicitur, illa quidem. Est ut videtur a BoXyj jactus quia hac parte 
comprehenditur quod projicimus. Palma vero est a iraXd|i.e quo a Graecis tum 
manus tota significatur. Eliditur a quomodo a xoxdpiqqoC cupressus, a 
glos. Palmus est mensurae genus, quod manu explicata fit. Est digitus a Setxo 
quasi SeixexoC a monstrando, quia digitis monstramus. Singuli vero digiti sa¬ 
crati erant deo: pollex Veneri sacer; index sive salutaris, Marti; medius vel 
summus, Saturno; anularis, quem juniores medicum etiam nominant, Soli; 
minimus, quem vulgus auricularem vocat, Mercurio. 

Unguis est corneum illud, quod in extremis digitis enascitur non solum 
in manibus sed etiam in pedibus humanis et ceterorum animalium, quae pedum 
digitos habent separatos. Recentiores vocem derivant a verbo Sanscrito ak 
quod significat curvare, unde d/7£as=uncus et nakkam= unguis. 

Articuli sunt parvi artus vel nodi seu juncturae unius ossis vel membri 
cum alio in animalium corporibus. Carpus vero a lexicographis ducitur ex lin¬ 
gua Hebraica aut Graeca, nec video cur inmediate a carpendo trahere nolint, 
quae vox nihil aliud significat quam aliquid manu leviter et paullatim avellere 
et auferre, quod male quis faciat ossiculis carens quae carpum componunt. 

Locutiones nonnullas usu communiter receptas invenimus quae manibus 
el digitis nituntur; ex his trademus lectoribus memoriae utilissime mandandas. 


Esse in manibus, prae manu vel prae 
manibus, inter manus, sub manu vel 
sub manum, ad manum =In promp¬ 
tu esse. 

Venire ad manum, in manus=occurrere 

Dare, dedere, tradere e manu vel de 
manuinmanum= manu ipsa praebere 

Succedere sub manus=succedere feli¬ 
citer. 

Per manum = per vim. 

Manibus pedibusque = omni conatu. 

Plena manu = copiose. 

Utraque manu =libenter. 

Manibus aequis = aequo Marte. 

Longa vel brevi manu = sine ambagi¬ 
bus vel per ambages. 

Dare vel dedere manus = victum se 
fateri. 

Tenere aliquid manu — compertum 
aliquid habere. 

Manum non vertere — (no mover ni pie 
ni mano). 

Manum admovere=(arrimar el hombro) 

Manum admoventi sunt vocanda nu¬ 
mina (Proverbio) = (a Dios rogando 


y con el mazo dando). 

Prudens in flammam manum inmitto 
= sciens me discrimini objicio. 

Manum habere sub palio — otio lan¬ 
guere. 

Manus in sinu habere — parcere ni¬ 
mium pecuniae. 

Manum fricat vel lavat manus = bene¬ 
ficium beneficio provocatur. 

Digito caelum attingere — summe bea¬ 
tum se putare. 

Digitum tollere = se victum fateri. 

Digito monstrari — aliqua re insignem 
esse. 

Digitis vel. digitos concrepare = crepi¬ 
tum edere pollice et medio. 

Ab unguibus ad verticem = ab imo ad 
summum. 

A tenero ungui vel a teneris unguicu¬ 
lis — a pueritia. 

Nec vola nec vestigium = nullum indi¬ 
cium exstat. 

Involare aliquid = auferre, furari, galli- 
ce voler. 

Josephus BONET, C. M. F. 

P. Franciscus Xaverius Reuss 

Memoria repetentes quod divinus Magister discipulis praecepit: 
«Conligite quae superaverunt fragmenta ne pereant» (1) inducti et 
nos sumus ut quaedam litteraria fragmenta conligamus nondum pu¬ 
blici juris facta clarissimi viri P. Francisci Xaverii Reuss. Plures ju¬ 
cundissima suavitate adlecti quam ex illius carminibus summa avi¬ 
ditate velut ex artificioso mellis favo suxerant, familiares epistulas 
placido lumine carminibus suis adjectas viderent, quas nos eis su¬ 
mus oblaturi, quasque omnes miserat cl. v. Josepho Fonts et illi et 
nobis amicissimo. 

Antequam epistularum seriem inimus, liceat nobis tanti atque in¬ 
ter Latinos poetas summe honestati viri aliquas lectorum animis no¬ 
tas biographicas tradere. 

Illius natale oppidum fuit Bergheim Alsaticae regionis. Peractis 
humanitatis studiis in iisque valde eruditus, ac suaviter motus exem¬ 
plo sodalium Congregationis Sanctissimi Redemptoris, aeternam se¬ 
dem sibi adpetens securius comparare, in eandem Societatem statuit 
cooptari. Hic dum animum ad mentem Patris Legiferi temperat, di¬ 
vinas pariter et humanas excolit disciplinas magnosque facit progres¬ 
sus in linguarum studio ut facile eas addiscere et cum aliis conioqui 
posset; Hispanicam ita didicit ut nostra lingua legere posset opus 
clarissimi Cervantesii. At, praeter ceteros, sermo Latinus Francisco 
Reuss semper cordi fuit, et familiariter poetis utebatur quos summa 
reverentia colebat pariter atque interpretabatur. His praedaris ins¬ 
tructus virtutibus Superiorum Congregationis oculos ad se convertit 
qui illum a secretis Supremi Moderatoris elegerint anno 1868, cum 
duos tantum annos sacri Sacerdotii muneribus fungeretur. Cumque 
hoc arduum munus Romae perageret, in ea sacra litterarum arce, ar¬ 
dentius operam navare studuit sacris et prafanis disciplinis quas us¬ 
que ad mortem in diliciis habuit. In poetica vero facultate adeo ex 
stitit mirabilis, tantumque in Latinis Musis convertit studiuxn ut ejus 
numeri sponte fluere videruntur, ita ut clarus vir Marcus Galdi sic 
eum laudibus prosequeretur; (2) «In rerum varietate varietas metro¬ 
rum, quae omnia pro re numeris exornanda sive celebranda, oppor¬ 
tuno judicio eliguntur. Stropha enim alcaica, elatior sublimiorque, 
elatiora ac sublimiora convestit argumenta; sapphica sensus animi 
motusque perdulces et ea quae caritatis sunt, callidissima interpres, 
effert; distichon quamcumque rem, quemcumque eventum, vel levem 
vel ins gnem, optime describit; hymnus, perbrevi forma conclussus 

(1) Johan, 6, 12. —(2) Alma Roma mens, septem. 1922. 


% 

martyres et heroes religionis nostrae sanctissimae extollit. In qua va¬ 
rietate metrorum cum omnia cum re proposita convenienter con¬ 
gruant, electa invenies verba, suaves imagines, comparationes ido¬ 
neas, sermonem purissimum. Quin etiam ea est simplicitas 
versus, ea tacilitas et prope dixerim effusio, ut nihil quaesiti, nihil 
simulati vel putidi redoleat; legentes vero, numerorum capti simplici¬ 
tate, desinentia verba sive exitum uniuscujusque strophae fere occu¬ 
pant et interiorem concentum percipiunt. Quod est verae poesis; 
quippe quae non aures offendat, non mentis sive intellegentiae inten¬ 
tionem requirat, sed sponte animum adloquatur eumque totum ob- 
tupescentem devinciat». Et rursum: «Placet in versu Reuss nescio 
quae gratia et suavitas, ex litteris inter se fere jocantibus, quae 
ap|jLovi'av quae dicitur imitatrix, efficiunt, aut consonantibus similiter 
incipientibus effecta, ut in c. XXXIII. Raptus e terris radiante cur - 
ru». Quas quidem laudes recte suaviloquenti nostro poetae attributas 
esse carmina ostendunt quorum plura magna laude in certamine 
Amstelodamensi ornata sunt, sicut etiam illa duo volumina Tenta' 
mina poetica (an. 1911) et Nova tentamina poetica (an. 1922), in 
quibus sacra et profana sensa, divino quodam adflatus spiritu suavi¬ 
ter effudit; neque versionem omittam fabularum Johannis La Fontai- 
ne, nec aliam versionem carminum Italorum S. Alfonsi M. 8 ' de Ligo- 
rio, quae Latino ornata numero ipse concinnavit. Quae omnia sum¬ 
mo honore apud liberalium artium cultores habita sunt. 

Itaque qui apud doctiores homines in musarum cultu magnope¬ 
re aestimabatur, non minore quidem reverentia colebatur apud om¬ 
nes qui aliquam cum eo consuetudinem inierunt, propter suam et 
humanitatem et animi modestiam. «In carminibus patet descripta, 
velut votiva tabella, omnis Reuss vita; quae fuit simplex, candore 
perfusa, paene sui inmenor et contemnens, in honoribus muneribus¬ 
que humillima, pietatis plena, alieno commodo consulens, liberalium 
artium studio consecrata». (l) Cumque ad multam senectam vitam 
protraxisset, morbo diabetico confectus die 13 mensis Februarii anni 
1925 in pace Domini concessit. 

Josephus M. a Mir, C. M. F. 

Continenter sequitus ejus epistula prima: 


(1) Alma Roma, mens, aprili, 1925. 


AC Segarra - Palaestra Latina (Cervera) 01/10/1932 - Pagina 7 



www.culturaclasica.com 

6 


Epistularum Commercium 

Franciscus Reuss SS. Red. Dri. Josepho Fonts, S. P. D. 

Roma, (1) die 8 Mart. 1911. 

Adm. Rvde. Domine: 

Gratias tibi ago pro tua epistula data die 19 sup. mensis et pro 
sensibus eximiae benevolentiae nimiaeque observantiae quos erga me 
foves. Haec epistula modo in manus meas pervenit, postquam mo¬ 
derator «Vocis Urbicae* (2) eam ad me direxerat. 

Ut tibi gratum meum animum patefaciam mitto ad te postre¬ 
mum, quod concinnavi, carmen in quo Summo Pontifici Pio X in 
ejus festum nominale Sti. Josephi fausta quaeque adprecor, quae ta¬ 
men, eheu, admixtas habent graves animi sollicitudines. Carmen hoc, 
abhinc paucis diebus, commentario inseretur cui a Voce Urbis 
nomen. 

Proximo mense aliud ibi carmen vulgabo, nempe unum ex quat¬ 
tuor quae ad certamen Hoefftianum (3) Amstelodamum superiore aes¬ 
tate transmissi; cujus certaminis exitus innotescet intra sex aut sep¬ 
tem dies. Nescio quid judices illi de meis versibus dicturi sint. Ve¬ 
reor tamen, cum iidem sint ad unum omnes Calvinistae, ac mea car¬ 
mina plus minus sacra sint ac religiosa, vereor, dico, ne judicibus 
argumenta a me tractata taedio fuerint. In uno carmine ago de Virgi¬ 
ne Lauretana; in altero de Monte S. Othiliae celeberrimo Alsaticae 
meae patriae Sanctuario; in tertio de quibusdam Sororibus religiosis 
ibidem scholarum magistris: in quarto tandem, de quadringentis or- 
phanis in clade Messanensi et Rhegiensi superstitibus a Pio X Pont. 
Max. in conspectum admissis. 

En aliquot versus ex priore carmine in quo metro usus sum 
quem Horatius in sua oda adhibuit de Republica Romana: O navis, 
referent, in mari te novi-—Fluctus, cet. 

Lauretana Domus grande Sacrarium 
cujus frons tumidum prospicit Hadriam! 
salve, patria Christi 
sedes, cella Deiparae. 

Salve, magna diu gloria Nazarae 
nunc insigne decus littoris Itali, 


(1) Locus unde ; alii tum veteres tum recentiores locum ubi praeferunt, non tamen praeferendum. —(2) Com¬ 
mentarius «Vox Urbis» Roma prodiit ab Kal. Novemb. anni 1888. Initio fuit bimensills; ab anno autem septimo 
menstruus Jam fuit usque ad annum 1913 in quo esse desiit.**(3) De hoc certamine confert Palaestram Lat. 
nno I, pag. 31. 

quo te caelicolarum 
advexit globus aliger. 

Allato Gabriel praefuit agmini, 
saepe auditus AVE fundere melleum, 
divi quod paraninphus 
olim Flaminis edidit, cet... 

Hoc anno mens mihi est in unum conligere volumen, quae a de- 
cenio insolutis foliis carmina Latina vulgavi, numero fere centum. (1) 
Erit illud tertium volumen; nam prius jam edidi Latinis versibus red¬ 
ditos, hymnos Italicos Sti. Alfonsi, legiferi mei parentis, uti etiam 
centum et quinquaginta fabulas e Gallica lingua in Latinos conversas 
dystichos Johannis Lafontaine. 

Habe me, quaeso, Deo commendatum dum et ego tui memor ero 
ad aram. 

Addmus. tibi in Xto. 

P. Franciscus Reuss, C. SS. Red. 

P. E. Olim i. e. ante 42 annos etiam Hispanicam linguam ali- 
quandiu didici ita ut legere possem immortale opus Cervantesii ves¬ 
tri, sed tum Romam vocatus paulatim dedidici quae memoria tenebam. 


Inter Scholares 


— Oportet magnopere vel in ortogra- 
phia non errare. 

— De hac re tecum sum; convenit qui¬ 
dem inter nos. 

- Id ego dixeram, quod non semel erra¬ 
re te vidi, da veniam amico, in separandis 
syllabis ad extremas lineas, 
llane vero? 

— Ita enimvero. Satis obsoletum est quod 
docebant veteres grammatici, neque ulla 
ratione constabat. 

— Quid ergo est mihi corrigendum? 

— Recte dividis cum in vocabulis compo¬ 
sitis separas syllabas per compositionis 
elementa. 


— Non quod recte facio, sed quod male; 
id magis imerest mea. 

—Id protinus ostendam. Una consona 
quae interest vocalibus cum posteriore est 
scribenda, quod tu non faciebas adhuc sed 
contrarium: sic a-mi-cus, re-li-qui-ae, non 
am-ic-us, rel-iqu-iae, quod veteres doce¬ 
bant. 

— Commodior quidem is dividendi mo¬ 
dus et magis nostrae linguae consenta¬ 
neus, sed aliud didiceram in primis 
scholis. 


(1) Volumen de quo agitur inscribitur «Tentamina Poetica» editum eo anno. 

Conloquia Latina 


Iter ad praedium 

Antonius et Petrus 


Ida a la quinta 

Antonio y Pedro, 


A .—Euge, mi Petre! Quamdudum te non 
vidi! 

P. —Quindecim abhinc dies, ni fallor, An¬ 
toni. 

A, —Ita vero est. Quid autem? Valuislin'has 
hebdomadas duas? 

P, —Optime valui. Dei Deiparaeque benefi¬ 
cio. Quidni valerem in nostro praedio, 
qui locus totus purissimis abundat de¬ 
liciis, quem colunt fratres officiosissi¬ 
mi? 

A. — Quandonam, rogo, eo te contulisti? 

P.—Duos post dies quam te domi convene¬ 
ram. 

A.—Teneo equidem. Ipse quoque ad prae¬ 
dium optabam hoc anno rusticalum ve¬ 
nire, sed negotiolum quoddam Cerva¬ 
riae me tenuit. 

P . — Et vero in civitate earundem rerum 
crescit in dies satietas. Post novem 
menses, igitur. Ad insequentem aesta¬ 
tem est tibi otium differendum, par im 
enim temporis dabitur hoc curriculo 
jam inchoato. 

A.—Attamen intra annum Cervaria illuc 
me conferam saltem tertio quoque 
mense. Dic mihi, quaeso, qua praestat 
transire, per stratam, an per Furcas 
ut commodius fiat iter. 

P, —Multi Furcarum callem adripiunl 
quod tota strata automulos inveniant, 
omnia quaquaversum pulvere consper¬ 
gentes. Postea ad stratam descendunt, 
Vergosio procedunt et ad Aedes Comi¬ 
tates accedentes, ex strata iterum effu¬ 
giunt et reliquo itinere, in clivum 
leviter ascendentes, praedium tandem 
adveniunt. 

A.—Bene habet. In reditione, postquam re¬ 
quievero. eadem revertar via, nonne? 

P. — Si placet jucundas auras carpere, lice¬ 
bit tibi ex praedio montem petere ad 


A, — jHola, Pedro! jTanto tiempo sin 
verte! 

P.—Quince dfas, si no me engafio. 

A.—Eso es. fY qu£? ^Has estado bueno 
estas dos semanas? 

P,—Muy bueno, gracias a Dios y a su 
Madre santisima- <>Y c6mo no habia 
de estarlo en nuestra quinta, lugar 
de tan purisimos encantos y en com- 
paflfa de hermanos tan obsequiosos? 

A. —Pues icudndo fuiste alld? 

P. — Dos dias despuds de visitarte. 

A,—Ya me acuerdo; lambidn yo deseaba 
hacer este ano vida de campo en la 
quinta, pero un asuntillo me ha de- 
tenido en Cervera. 

P,—Realmente en la ciudad el hastio de 
ver unas mismas cosas va creciendo 
cada dia. Pues bien, hasta pasados 
nueve meses. Para el verano siguien- 
te habrds de diferir las vacaciones, 
ya que poco tiempo se te dard en 
este curso ya comenzado. 

A. —Entre aflo, con todo, pienso ir alld 
desde Cervera a lo menos cada tres 
meses. Y, dime, cudi es el camino 
mejor, el de la carretera o el de las 
Forcas, para que el viaje se haga 
mds c6modo. 

P.—Muchos preiieren el de las Forcas, 
porque en la carretera encuentran a 
cada paso automdviles que lo llenan 
todo de polvo. Cuando no pueden 
mds, bajan a la carretera, pasan por 
Vergds; llegando a la Condal, dejan 
otra vez la carretera y ganando lo 
restante dei camino, llegan a la 
quinta. 

A.—Muy bien. Para la vuelta ihabrd de 
tomar el mismo camino? 

P. —Si te gusta respirar aires puros, pue- 
des desde la quinta subir al monte, 

cujus jugum iter est quod Vergosium 
usque pervenit. Inde ad domum eadem 
regredieris via. 

A.—Non numquam ita fiet, ut spero. Vale, 
mi Petre. 


cerca de cuya cima hay un camino 
que desciende hacia Verg6s. Desde 
alii' podr&s volver a casa por el ca¬ 
mino de antes. 

A. — Espero que podr£ hacerlo asf alguna 
vez. Adi6s, Pedro. m 


CURSUS GYMNASTICUS 

VERGILII ECLOGA III 

Menalcas, Damoetas atque Palaemon 
M,—Dic mihi, Damoetas, cujum pecus? an Meliboei? 

D.—Non, verum Aegonis; nuper mihi tradidit Aegon. 

M. —Infelix o semper ovis pecusl ipse Neaeram 
dum fovet ac ne me sibi praeferat illa veretur, 
hic alienus ovis custos bis mulget in hora; 5 

et sucus pecori et lac subducitur agnisl 

Damoetas: Damoetas atque Menalcas, pastores se primum mu¬ 
tuis impetunt conviciis: deinde Palaemone judice, amoebaei carminis 
lege certamen ineunt, neuter tamen superatur sed uterque, Palaemo¬ 
nis sententia, alteri se parem facit. Cujum: Adjectivum quod ex geni¬ 
tivo «cujus» derivatur. In nominativo, accusativo et ablativo fem. 
singularis atque in nominativo et accusativo fem. pluralis tantum 
adhibetur. An Meliboei?: Dubitatio in ancipitem partem. Meliboei no¬ 
mine ceteri pastores Mantuani intelleguntur. Tradere: Committere 
seu credere. Infelix o semper: Pulcherrima Prosopopaeja. Ipse: Scili¬ 
cet Aegon. Dum fovet: Metaphora ab avibus ducta, pullos pennis ca¬ 
lefacientibus aut ova incubantibus. Hic: Damoetas, pastor musicae 
peritissimus. Alienus custos: Mercenarius. Bis in hora: Tempus intra 
quod res quaedam pluries repetitur, ponitur in ablat. cum in. Sucus: 
Humor naturalis. Subducere: Clam tollere seu subtrahere. 

D.—Parcius ista viris tamen objicienda memento. 

Novimus et qui te transversa tuentibus hircis 
et quo sed faciles nimphae risere, sacello. 

Tunc, credo, cum me bustum videre Miconis 10 

atque mala vitis incidere falce novellas. 

Ista: Turpia facinora. Parcius: Moderatius. Objicienda, supple: 
esse. Transversa tuentibus: In transversum, (mirar de reojo) id est, 
non dignantibus te aspicere. Qui: In plurali. Facilis: Laetus, benignus. 
Sacellum: Locus diis dicatus. Videre: Non est modus infiniti sed 
praeteritum perfectum. Mala: Nam falx hic applicatur ad usum per¬ 
versum. 

D. —Aut hic ad veteres fagos cum Daphnidis arcum 
fregisti et calamos: quae tu, perverse Menalca, 
et cum vidisti puero donata, dolebas, 

et si non aliqua nocuisses, mortuus esses. 15 

M—Quid domini facient, audent cum talia fures? 

• non ego te vidi, Damonis, pessime, caprum 
excipere insidiis, multum latrante Lycisca? 
et cum clamarem quo nunc se prorripit ille? 

Tityre, coge pecus! tu post carecta latebas. 20 

Ad: junto a. Puero: Daphnidi. Aliqua: in ablativo; subintellegi¬ 
tur ratione; alii tamen putant esse in acc.; de quantitate ejus vide 
Palaestra Lat. ann, II p. 107 et sqq. Mortuus esses: nempe periisses 
invidia. Quid domini facient: Quid non ausurus est erus Aegon, ubi 
latrones haec audent? Non ego te vidi: Testis oculatus ego ipse fui. 
Excipere insidiis: furari. Lycisca: Canis ex lupo et cane natus. Quo: 
adverbium. Ille: fur. Tityre: ovium custos. Cogere: Congregare. Non 
ego; Furis qui ad furandum pergit atque pastoris de ovibus solliciti 
vivida descriptio. Carecta: Loca caricibus plena. 

D.—An mihi cantando victus non redderet ille 

Quem mea carminibus meruisset fistula caprum? 
si nescis, meus ille caper fuit; et mihi Damon 
ipse fatebatur; sed reddere posse negabat. 

M, —Cantando tu illum? Aut unquam tibi fistula cera 25 

juncta fuit? non tu in triviis, indocte, solebas 
stridenti miserum stipula disperdere carmen? 

Cantando: Modum exprimit. Quem... caprum: Interdum relati¬ 
vum praeit antecedenti, quam elegantissime. Nescis: In orationibus 
condicionalibus indicativus usurpatur modus cum condicio ut certa 
affirmatur. Tu... illum: Subauditur vicisti. Tibi fuit: Sum cum dativo 
multoties a nobis vertitur pro habere. In triviis: In locis qua tres viae 
ducunt. Fistula cera juncta-. Perelegans metaphora. Stipula stri¬ 
denti: Participia praesentis cum adhibentur ut vera participia desi¬ 
nunt in e; cum autem sunt mera adjectiva in i ut in adlato exemplo. 
Disperdere carmen: Inanem instrumenti musici sonum optime 
exprimit. 

D,—Vis, ergo, inter nos quid possit uterque vicissim 
experiamur? ego hanc vitulam (ne forte recusses, 
bis venit ad mulctam, binos alit ubere fetus) 30 

depono: tu dic, mecum quo pignore certes. 

Ergo: non nunquam postponitur, maxime in transitionibus. 
Quid possit: In subjunctivo interrogationes indirectae seu obliquae. 
Experiamur: Per elegantiam omittitur particula ut. Bis venit: mane, 
scilicet, et vespere. Ad mulctam: Vas in quo mulgetur. Binos alit: 
Singulis diebus duos fetus. Depono: Veteres sponsionibus certabant, 

earum arbitros constituebant apud quos pignora deponebant. Quo 
pignore certes: (Qu£ te juegas) 

M — De grege non ausim quicquam deponere tecum. 

Est mihi namque domi pater, est injusta novercas 
bisque die numerant ambo pecus, alter et haedos. 

Verum id quod multo tute ipse fatebere majus 35 

(insanire libet quoniam tibi) pocula ponam 

fagina caelatum divini opus Alcimedontis; 

lenta quibus torno facili superaddita vitis 

diffusos edera vestit pallente corymbos. 

In medio duo signa, Conon et quis fuit alter, 40 

descripsit radio totum qui gentibus orbem, 
tempora quae messor, quae curvus arator haberet? 

Necdum illis labra admovi sed condita servo. 

Ausim: Pro audeam - archaismus usitatus. De grege: Res seu 
materia de qua agitur, effertur praepositione de, interdum super cum 
ablativo. Domi: Genitivus locativus. Est mihi: Sum tertium postulat 
casum cum possessionem significat. Alter: Cum de duobus loquimur, 
non secundus sed alter usurpatur. Tute: Ad vim augendam secundae 
personae singulari additur enclitica «te». Poculum: Vas caelatum et 
exculptum. Alcimedon: Praestantissimus artifex. Pocula... opus: Ap¬ 
positionis casus. Lentus: Flexibilis. Diffusus: Implicatus. Vestire: 
Amplecti. Superadditus-. Vernacula lingua «de relieve*. Corymbus: 
Ederae fructus. Facili torno-. Qualitatem significat. Signum: Personae 
imago. Conon: Insignis Mathematicus. Et quis fuit alter: Archimedes 
fuisse videtur. Radius: Virga geometrica. Orbem... tempora-. Comple¬ 
mentum directum verbi «descripsit*. Admovere: Appropinquare. 
Necdum illis-. Vivida imago quae poculorum pulcritudinem patefacit. 
P.—Et nobis idem Alcimedon duo pocula fecit 

et molli circum est ausas amplexus acantho, 45 

Orpheaque in medio posuit silvasque sequentes; 
necdum illis labra admovi sed condita servo: 
si ad vitulam spectes, nihil est quod pocula laudes. 

Idem: non ipse, quod pronomen usitatur in sensu absoluto; de 
Alcidemonte antea poeta locutus fuerat. —Mollis: flexibilis. — Orphea¬ 
que: id est, Orphei imaginem. Accusativus Graeco-latinus secundae 
declinationis. —Sequentes: silvae tam graphice sunt depictae ut ipsum 
sequi viderentur. Hyperbole.— Nihil quod laudes: in locutionibus in¬ 
definitis, est qui... et in negativis ejusdem significationis, nihil est 
quod cet... relativum subjuntivum postulat. 

Macarius LOPEZ de ZUBlRIA. C. M. F. 

AUTUMNUS 

Aestatis' sensim concessit torri Jus ardor 

extremumque polum tarda canicula adit. 
(Solvuntur constricta aquilonis vincula saevi 
pacificumque suum conmovet aetra sinum. 
Non splendet vario vernans natura colore 

nec so li fert umbram obvia planta virens. 
Non curvis pendet pinguis nunc sentibus uva, 
sed folia ex ramis pensula sicca sonant. 

Non fructu culmus gravibus se flectit opimo 
sed stuppis, sectis frugibus, borret ager. 
Plantae Laud flava regunt flexis sua poma lacertis 
sed vento undantes prorsus bonore carent. 

Vlvaces volucres fugitivae abiere gregatim 
postremumque alto de arce dedere civale» 
Desertamque suam patriam passerculus unus 
non liquit, rursus cum adforet acre gelu, 
sed domui accedit glacieque diebus acervis 
exurieque gemens bine brevis inde volat. 

In silvis nudis lignorum pondere onustus 

crure infirmo errat conqueriturque senex, 
sub pedibus folia immiscentur murmure multo 
insequiturque vagans ante retroque canis. 
Falco rapax passis alis animoque minaci 
lentos inmobilis signat in arce sinus 
Fumosis tectis multa et caligine pagum 

obductum, medium vallis opaca tenet. 
Conlectos pueros laetum disponit ad ignem 

mtentisque refert bella que monstraque anus 
dum digiti assidui versantur stamina circum 
lanigeraque colo fila retorta trabunt. 

Rusticus elatum umero defigit aratrum 

bibernumque manus occupat utile opus. 
Subjectis pecudum stabulis oviumque boumque 
altam percurrit vox repetita domum. 
Alontibus interea celsis biemalis amictus 
descendit niveus cunctaque pone tegit. 

^)os. 1K. lllatteocci, G. )ft. 7. 


Alba 


Italia. 

Per orbem 


Dr. A. Orlera, Pbtr. Palaestra 
Latina laetanter exultat ob titulum 
Honoris causa nostro addictissimo 
amico A. Griera concessum ab Uni¬ 
versitate Wtirceburgensi. Tanti viri 
meritum praesertim in re philologica 
Romanica nemo est qui ignoret. Per¬ 
gratum nobis nostrisque lectoribus 
erit ejus graves sententias in colum¬ 
nis commentarii nostri percipere. In¬ 
ierim hic gratulationem nostram con¬ 
stare volumus. 

Studia Latinitatis in Civitatibus 
Confoederatis Americae. Materia- 
tismi fama, qua Civitates Confoede- 
ratae Americae nostris diebus inustae 
sunt, credere quempiam adducet apud 
cives hujus Nationis nullam humani¬ 
oribus litteris operam dari. Nihil ta¬ 
men minus; nam praeter linguam 
Graecam, quae adhuc parvum habuit 
incrementum, studium linguae Latii 
praecipuum in amore sapientium hu¬ 
jus magnae Nationis oblinet locum. 
Cujus rei gratia aliqua in medium ad- 
ferre juvat, quae ad fovendam Latini¬ 
tatem fiunt, ut nobis in stimulum pro¬ 
sint et exemplum. 

Ad fomentum Latinitatis plures 
exstant associationes, quarum prae¬ 
cipua « American Classica 1 League » 
Neo-Eboraci stabilita, caput omnium 
associationum quae in piures locales 
divisiones dispescitur. Nam praefer 
<Mediaeval Academy of America>, 
«American Councii ofLearned Socie 
fies», et « American Phiioiogicai /4s- 
sociation > «American Academy in 
Qome* et« Linguistic Socieiy of Ame¬ 
rica*, quarum fines omnibus noli sunt, 
exstant hae praecipuae locales subdi¬ 
visiones: « Classica/ Association of 
the Middlewest and of the South*, 


« Classica/ Association of the Pacific 
Coas/ ana Caiifornia », c Classica! As¬ 
sociation of the Atlantic States*. 
Haec classica Societas late diffusa 
anno 1906 pronuntiationem classicam 
seu historicam linguae Latinae unice 
admittendam inter socios decrevit. 
Quod consilium susceperunt eodem 
anno Universitates Oxfordensis et 
Cambridgensis. Singulis mensibus ab 
Octobri usque ad Majum in lucem edit 
*Latin htotes*, quae gratis omnibus 
sociis mittitur. Bis millenarium Ver- 
gilianum magno cum ardore celebra¬ 
vit in scholis lectionibus, collationi¬ 
bus, expositioribus, cet. et praesser- 
tim duobus itineribus in Italiam' habi¬ 
tis. Verum opus hujus Associationis 
abs dubio praecipuum est *Peport of 
the Cassicai Investigafion of 1920 » 
de quo 33000 exemplaria gratis distri¬ 
buta sunt. Quae omnia, praeter alia 
plura quae dici possunt, studium Lati¬ 
nitatis in Civitatibus Confoederatis A- 
mericae salis quidem excoli nobis 
confirmant. 

Studium Latinitatis apud Poion. 

Mense Mariio anni currentis Conges- 
sus Poloniae legem statuit, qua stu¬ 
dium linguae Latinae obligatorium, 
spatio 4 annorum, omnibus Institutis 
publicis evadit. Quae lex vigere coepit 
principio hujus curriculi. Praeterea 
Status Polonorum tam professores 
quam alumnos stimulare magnopere 
curat praecipue itineribus scientificis 
in Italiam aut Graeciam versus, im¬ 
pensas viae magna ex parte persol¬ 
vens Ad hunc diem complures jam 
excursiones factae sunt; scilicet, in 
Graeciam, tres; in Italiam vero duae 
tam a professoribus quam ab alumnis, 
sub directione tamen alicujus viri sin¬ 
gulariter docti. 

Bibliographia 


Adolfo Gandiglio. Grammatica Lati¬ 
na ad uso dei ginnasi e dei licei. — 
Teorica degli elementi e teorica del- 
leparole. — Bologna.— Nicoli Zani- 
chelli. 

Victorii Pontonii vestigiis insis¬ 
tens qui grammaticam Graecam cum 
respondentibus exerciciis ediderat, at¬ 
que illam vulgo acceptissimam, Adul- 
fus Gandiglio, clarissimus de re Lati¬ 
na scriptor gymnasiis atque liceis 
opus obtulit satis eruditum. Nihil htc 
de syntaxi Latina quae illius gramma¬ 
ticae est necessarium complementum 
et tria volumina complectitur, sed de 
grammatica Latina tantum dicam in 
duas partes distributa. In prima qui¬ 
dem parte quae est de elementorum 
theoria praeter cetera placet quidem 
admississe Gandiglium distinctionem 
graphicam inter U u vocales et V v 
consonantes et similiter inter / /et // 
quae quidem distinctio non solum 
commodior est, sed et perfectio in 
lingua Latina, quamvis recens inven¬ 
ta, minime aspernanda. Displicet au¬ 
tem quod de pronuntiatione agens, 
relicta historia quam bene novit, ut 
patet ex omnibus, praejudiciis cedat 
gentis Italicae, non tamen in cunctis 
ut in nihil et mihi quae pronuntiare 
nikii et miki concedere non audet. 

In altera parte nihil non investigat 
et perscrutatur in flexione nominum et 
verborum et in reliquiis partibus ora¬ 
tionis invariabilibus, ita Qt vere ad 
prinias et etiam secundas gymnasia- 
les aulas, sine prudenti et discreto 
praeceptore, magis perturbari quam 
adjuvari possint alumni qui hujusmodi 
grammatica debeant informari. Con¬ 
tra autem non superiorum graduum 
alumni, sed et ipsi praeceptores ex 


consulta Gandiglii grammatica sem- 
per magnam capient utilitatem. Volu¬ 
men hoc totam morphologiam com¬ 
plectitur et regularem et irregularem 
in 365 pagellis quibus accedit duplex 
specialis index verborum conjugatio¬ 
nis tum regularis tum irregularis et 
omnium aliarum rerum. 

Adolfo Gandiglio .—Morfologia regu¬ 
lare della lengua Latina ad uso dei- 
la prima clase dei gimnasio,— Nico- 
1& Zanichelli. - Bologna. 

Volumen hoc 116 paginarum mag¬ 
na ex parte morphologicas formas re¬ 
gulares continet grammaticae Latinae 
superius recensitae. Utile erit potis¬ 
simum alumnis primae classis qui 
rem totam ad eos pertinentem con- 
pendio habebunt atque in quibusdam 
rebus perfectiorem. Praeterea in eo 
regulas invenient numeratas secun¬ 
dum exercitiorum volumen quod se¬ 
orsum editum est de quo inferius di¬ 
cemus. 

Adolfo Gandiglio,— Morfologia irre¬ 
gulare e compimento della Morfo¬ 
logia regulare. — Nicoli Zanichelli. 
— Bologna. 

Ad alteram classem gymnasialem 
perlinet hoc volumen 158 paginarum 
quod sicut praecedens editum est ut 
pro grammatica esset alumnis. Mor¬ 
phologicas formas irregulares tradit 
amplissime expositas quibus respon¬ 
det numerata serie regularum alterum 
etiam exercitiorum volumen. 

Adolfo Gandiglio. — Nuovi exercizi 
latini vol. I per la prima classe Gin- 
nasiale, stconda edizione riffata. — 
Nicolfi Zanichelli. — Bologna. 
Exercitia continet eaque copiosis¬ 
sima ac selectissima omnium regula- 

rflm quae /raduntor in volumine Mor- 
folia rego/ari. Invenies et sententias 
et versus Latinos regulas confirman¬ 
tes et proverbia et adagia, dicta etiam 
viris nobilibus attributa et locos con¬ 
tinentes Latinos una cum locis Italicis 
in Latinum vertendis: sparguntur hac 
illae non nullae utiliores regulae et in 
fine duplex vocabularium et Latinum- 
Italicum et Italicum-Latinum omnium 
vocabulorum in volumine adhibitorum 

Adolfo Gandiglio. — Nuovi ezercizi 
Ldiini vol. II per la seconda classe 
ginnasiale. - Seconda edizione rif- 
fatta,— Nicoltt Zanichelli. — Bologna. 

Eodem modo procedit hoc volu¬ 
men ac inmediate superius recensi¬ 
tum. Ad secundam classem gymna- 
siaiem destinarum pluribus adhuc eo 
gaudet pagellis (178) adjuncto postea 
etiam vocabulario. Utrumque exerci¬ 
tiorum volumen praeceptoribus omni¬ 
bus Latinitatis, qualemcumque doce¬ 
bunt grammaticam, non mediocre 
commodum conferet. 

Emm. JOVfi, C. M. F. 

Marouzeau, J.—La traduction du La- 
tin,— Les belles Lettres, Paris p, 57 in 
IV maj. 1931. 

Eximius hujus libelli auctor, quem 
litterarum cultores moderatorem ephe¬ 
meridis «Revue deludes latines» op¬ 
time norunt, suae de Latino sermone 
theoricae scientiae magnam consociat 
in docendi ratione peritiam. Opuscu¬ 
lum quod commentarii numeri formae 
adaequat et fini, normas tradit in lin¬ 
guam Latinam vertendae vernaculae 
aliaque id genus pauca. Neminem la¬ 
tebit qui erudiendae Latinis litteris ju¬ 
ventutis munus susceperit quantum 
olei et operae frustra perdi posse in 
hujusmodi exercitiis nisi viam prae¬ 
ceptor sciens terat. In hoc ergo opus¬ 
culo ille discet quam normam sequi 


oporteat ut maximus inde profectus 
resultet. 

Leander FANLO, C. M. F. 

Malcovati, H. — Oratorum Romano¬ 
rum fragmenta. — Vol. I, (p. 249), 
II, (p. 219), III, (p. 214), In aedibus 
J. B. Paraviae, Aug, Taurinorum. 
Societas Paraviana quae veterum 
scriptorum paganorum et Christiano¬ 
rum selectiora opera resensuit, adsi- 
dua gaudet conlaboratione Henrici 
Malcovati; nam Caesaris Oct. Augusti 
fragmenta excussit et praefata est: 
Historicorum quoque Romanorum 
fragmenta conlegit: nunc vero hoc 
praeclarum opus in lucem edidit. Ante 
H. Malcovati non nulli auctores ora¬ 
torum Romanorum quae supersunt 
fragmenta edere tentaverant. Primus 
quidem Henricns Mey er Oratorum Ro¬ 
manorum fragmenta conlegit atque 
inlustravit. (Turici, a. 1842). Jacobus 
Cortese Oratorum Romonorum reli¬ 
quias recensuit atque praefatus est, 
(Augustae Taurinorum a. 1892). Cum 
vero recentiora studia haec opera in- 
perfecta et pluribus mendis scatentia 
demonstrarent, ut ea fragmenta, ad 
optimorum codicum fidem emendata, 
in lucem proderent. Opus Malcova- 
tianum eruditorum optatis satis meo 
judicio faciet. En libi operis scopum 
et divisionem (ex praefatione): «Quod 
nunc demum confectum opus prodit, 
in duas divisum est partes: quarum 
in priore paucis de eloquentiae apud 
Romanos historia praemissis, a ve¬ 
tustissimis iisque rudibus initiis ad fi¬ 
nem usque liberae reipublicae... de 
oratoribus qui eo temporis spatio flo¬ 
ruerunt, singillalim disserui. Altera 
autem pars et veterum scriptorum tes¬ 
timonia et singularum cujusque ora¬ 
tionum fragmenta continet, temporis 
ordine, quoad licuit, digesta, atque 
apparatu critico instructa». 

Collump,— Critique des textes. — Les 
Belles lettres, Paris, p. 128. 1031. 
Qaod auctori fuerat in optatia, ut 
nempe amplissimam materiam paucis 
complecteretur pagellis, efficit ut opus, 
aliunde laude dignum lacunis nonnul¬ 
lis scateat. Prima sola capita ad ini¬ 
tiandos protanos in arte criticae tex¬ 
tuum dicantur, neque illos omnibus 
ad hoc necessariis cognitionibus in¬ 
struit. Hinc litterarum studiosis recur¬ 
rendum saepius erit ad Introduction 
(W. M. Lindsay) ad Editionstechnik 
(A. Stdhlin) cet. 

Auctior desideratur bibliographia; 
in enumeratione (p. 4) desunt Manua¬ 
le (Sabbndini) et Recens developpe- 
ments (A. C. Clarck) Nihilominus li¬ 
bellus magna cum utilitate a viris 
doctis perlustrabitur. In duobus prae¬ 
cipuis capitibus criticam systematum 
M. J. Bedier et D. H. Quentin auctor 
instituit, cujus observationes fere cum 
D. Marouzeau conveniunt, (cf. Et. lat. 
t. IV, 1926, p. 255.) 

Henricus MARTIJA, C. M. F. 

Gaetano Curcio. — Le liriche di Q. 
Orazio Elacco. — Studio critco. Libre- 
ria Tirelli,—Catania, 1930- 
Propositum Cajetoni Curcii in hu- 
jQs operis confectione non fuit qui¬ 
dem inquirere fontes, aut genuitatem 
textos vindicare, sed tantum nexum 
poSticum et formam et modum dicendi 
ob oculos ponere; paucis, animum 
Horatii explorare ejusque vocis post 
tot saeculorum tractum genuinos per¬ 
cipere sonus. Cujus rei gratia quid¬ 
quid praesenti synthesi psychicae, ut 
ajunt, poStae influere potuerit, diligen¬ 
ter adfert; adjuncta scilicet historica, 
finem, personam cui poSsis dicatur, 
cet... Cave tamen credas, auctorem 
omnia recensere carmina, quae ab 
Epodon libro ad IV Carminum clau¬ 
duntur, sed aliqua praecipua, in XII 


capita ordine materiae distributa; ne¬ 
que singulos versus commentando 
immoratur. Hoc igitur clari Curcii 
opus iis in deliciis erit, qui de Hora¬ 
tio, magistro lirae, bene senserint. 

R. PAST6, C. M. F. 
Florilegium Patristicum ediderunt 
B, Geyer et J. Zellinger. 

VI. — Tertullani Apologetici. — Recensio 
nova. Ed. altera. 

Apoilogeticum ad Romani imperii 
antistites, inter omnes eminet quas 
veteres Christiani adversus ethnicos 
scripsere apoiogias. Eo maxime ab 
aliis differt apologiis, quod Christia¬ 
nos de iis potissimum incussationibus 
defendit, quae ad rem publicam spec¬ 
tant, scilicet de neglectu deorum Ro¬ 
manorum et de crimine laesae majes¬ 
tatis; itaque fit ut doctrina Christiana 
in eo libro obiter tantum et defensio¬ 
nis causa tractetur, quod recte notavit 
Lactantius, (lnst. div. V, 4.) 

Textus Apologetici in hac nova re¬ 
censione propositus optimo Parisino 
codice nr. 1625 soec. X aptatur, non 
nullis tamen juxta Fuldemsem cod. et 
Montepessulanum emendatis locis. 
Fasciculus commentariis seu adnota- 
tionibus ornatur. 

VII . —Monumenta Eucharistica et Li- 
turgida vetustissima. Ed. altera. 
Monumenta quae in hoc fasciculo 

continentur sunt: Testimonia sacrae 
scripturae, Didache, S. Justini apolo- 
gia 1. 65 67, Epitaphium Abercii, Ordo 
synoxis Christianae ex Didascalia, 
Canon seu Anaphora Serapionis, S. 
Cyrilli cotecheses mystagogicae S. 
AmDrosii liber de mysteriis, Ps. Am¬ 
brosii de Sacramentis libri IV, Litur- 
gia quae dicitur Clemenlina, denique 
loci eucharistici breviores Clementis 
Rom. lgnatii Ant,, Justini, Irenaei, Cle¬ 
mentis Alex., Origenis, Dionysii Alex., 
Hippolyti, Tertuliani, Cypriani. 

JIMfiNEZ, C. M. F. 

Exercitationes Scholares 


EI avidn y el auto 

(Ann. II p. 119) 

No te engrias soberbio en tus bienes 
y previene cauteloso tus peligros. En 
cierta ocasidn (1) un auto y un aeropla- 
no entablaron contienda con palabras 
duras sobre cudi de los dos (2) propor- 
cionaba mds provecho a la humanidad. 
La mdquina voladora pretende se le den 
las primeras (3) dtstinciones de valor, 
conio que transporta (4) hdroes a lejanas 
regiones de la tierra, deleitando al pro- 
pio tiempo desde el aire con la variada 
vista de los montes, de los valles, de los 
rios y de los pueblos, poco menos que 
igualando en su carrera (5) a los pdjaros 
y a los mismos vientos. «Das a tu sober- 
bia mds de lo justo»,—respdndelela mi- 
quina rival,—A mi me pertenece unaevi- 
dente ventaja en la honra y en las ala- 
banzas. (6) Aunque me venzas un tanto 
en correr, yo en cambio conduzco mejor 
y con mds seguridad, no apoydndome 
en el movible aite sino en el firme sue- 
lo. (7) 

Cada cual emprende (8) su camino. 
Mientras el aeroplano transpone (9) las 
regiones etdreas con sus ligeras alas, se 
levantd (10) el viento y cayendo destrd- 
zase horrorosamente. 

Se rie con malicia el automdvil agi¬ 
tando las movidas llantas de sus ruedas; 
mas luego el malvado padece un revfis 
de fortuna, pues cayendo de un puente 
derruido se rompe desastradamente. 

Eleuterio Briongos 

Notulae 

(1) Dies: femino jungitur generi cum 
tempus indeterminatum exprimit, aliter 
masculino. (2) Utrum : subjectum oratio¬ 
nis ex uter utra utrum. (3) Prima: cor¬ 
rige primas. (4) Advectet: in subjuncti¬ 


vo quia mens alterius, non propria os¬ 
tenditur. (5 ) Terrarum cursibus: plura 
le melius dicitur quam singulare. (6) Ho¬ 
noris laudumque: genitivus determina- 
tivus. (7) Mobili aurae sed firmo solo: 
in dativo ob praefixam verbo praeposi¬ 
tionem in. (8) Utrimque: idem est atque 
hinc inde seu ab utraque parte et saepe 
pleonatice ponitur. (9) Trano: ex trans 
et no, nas, nare, translate sumptum. 
(10) Oborto vento: pastquam ventus est 
obortus. 

Vulpes et Rubus 

(Ann. II, p. 119) 

Vulpes cum in saepem ascendisset 
lapsa cecidit, manusque in rubum (1) in¬ 
jecit hujus auxilio praesidioque statura. 
(2) Sentibus (3 ) pedes laesos (4) magno¬ 
pere doluit ruboque dixit: Heu mihi! 
Ego ad te sicut fautorem confugeram et 
tu (5) valde crudeliter mecum egisti. Res¬ 
pondens alter: misella—inquit—me ca¬ 
pere voluisti qui (6) omnes apprehendo. 

Haec fabula nos admonet similiter 
stultos esse qui eorum opera cupiunt uti 
quorum est (7) alios injuria laedere. 

Reginus GoNzAlez 

Abulae, X, Kal. Majas. 

Notulae 

(1) In saepem... in rubum: accusati¬ 
vus motus. (2) Statura: ut staret. (3) Sen¬ 
tibus: ablativus instrumenti. (4) Pedes 
laesos : accusativus post verba affectiva, 
ubi subaudiendum propter. (5) Ego... tu: 
ponuntur haec pronomina in oppositis 
membris. (6) Qui: pro cum. (7) Quorum 
est: proprium, nativum .. 

Compositiones Vertendae 


Nasica y JEnlo 

Nasica fui a visitar (1) al poeta Enio. 
AI preguntar por 61. (2) una sirvienta le 
respondi6 que no estaba en casa. Nasica 
conocid que la criada le habia dado esta 
respuesta por.orden de su amo, (3) y que 
Enio en realidad (4) estaba alii. Retirdse 
aqu6l sin insistir(5), pero atgunos dias 
despu6s Enio a su vez fu6 a ver a Nasica 
y pidi6 por 6ste. Entonces Nasica le gritd 
desde dentro: Yo no estoy en casa. iC6- 
mo—re spondid Enio—no oigo yo tu voz? 
Por cierto que me es mds conocida que 
otra alguna. V. me ofende—replic6 Na¬ 


sica—Hace poco al preguntar yo porV. 
he creido a su sirvienta que me ha dicho 
que no estaba V. en su casa, y V. no me 
cree a mi? 

Notulae 

(1) Ir a ver. a visitar visere, conveni' 
re aliquem. (2) Preguntar por alguno 
rogare de aliquo, arcessere ahquem. 
(3) Por orden de su amo jussu eri. (4) En 
realidad re quidem vera. (5) Sin insistir 
neque institit. 


Serpens et Elephas 

Dolis saepe suis digne (1) confoditur (2) scellus. 
Apud Indos (3) serpens magnus et longissimus 
dicebat parvulis glorians serpentibus 
vel ipsi elephanti, licet immani belluae 
se posse interitum ferre. Tum audacississime 
sub umbra stantem adoritur et volubili (4) 
recingit corpore. Nullis alter motibus 
nisuque nullo velle se resistere 
insimulat prudens; et quantum fieri potest 
attenuat corpus, ac tam patuli (5) abdominis 
coarctat orbem; nexu spirisque tegitur. 

Malignus hostis, magno tum conamine 
volumina (6) stringens, atram nititur ad necem. 
Ast elephas, subitam promens fortitudinem, 
distendit corpus, inflatur mirum in modum, 
rumpitque spinam colubri; tum vero excutit (7) 
nodos abruptos; postremum dextro pede 
incumbit victi capiti frangitque cerebrum. 

ROCCI S. J. 


Prof. Emmaauel Jov6, C. M. P. 

* Moderator 

Typoirapbi* f. Campi Calraet - Tarrcfa* 


(1) Digne justamente. (2) Confodio 
castigar. (3) Apud Indos en la India. 
(4) Volubili ddcttl. (5) Patulus andho-. 
(6) Volumen anllio. (7) Excutio sacudir. 

